**ŠILUTĖS R. ŽEMAIČIŲ NAUMIESČIO GIMNAZIJOS**

DIREKTORIAUS

PAVADUOTOJOS UGDYMUI, LAIKINAI EINANČIOS DIREKTORĖS PAREIGAS,

VILMOS BARTUŠIENĖS

**METŲ VEIKLOS ATASKAITA**

2021 m. sausio 20 d. Nr. D4-7

Žemaičių Naumiestis

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2020 m. rugsėjo 1 d. gimnazijoje ir Gardamo skyriuje mokėsi 278 mokiniai, mišrią ikimokyklinio ugdymo grupę lankė 16 vaikų.  Vykdytos programos:   * vidurinio ugdymo programa (III-IV gimnazijos klasės), 2 komplektai, 50 mokinių, mokinių skaičiaus vidurkis klasėje – 25; * pagrindinio ugdymo programa (5-8, I-II gimnazijos klasės), 10 komplektų, 199 mokiniai, vidurkis – 19,9; * pradinio ugdymo programa (jungtinė 1, 4 ir 2, 3 klasės Gardamo skyriuje), 3 komplektai, 29 mokiniai, vidurkis komplekte – 9,7; * priešmokyklinis ugdymas Gardamo skyriuje, 1 vaikas; * ikimokyklinis ugdymas Gardamo skyriuje, 15 vaikų; * neformaliojo švietimo programų 15 (iš jų 5 skyriuje), programose dalyvauja 116 mokinių (iš jų 27 skyriuje), mokinių vidurkis programoje–8,9 (5,4 skyriuje), buvo -14 (skyriuose – 9,6).   Sumažėjus mokinių skaičiui Šilutės rajono savivaldybės tarybos 2020 m. balandžio 23 d. sprendimu Nr. T1-314 nutrauktas ikimokyklinio, priešmokyklinio, pradinio ugdymo programų vykdymas ir likviduotas Degučių skyrius.  Gimnazijoje ir Gardamo skyriuje, 2020 m. gruodžio 31 d. duomenimis, dirbo 61 darbuotojas, iš kurių 2 vadovai, 35 mokytojai: 30 mokytojų dalykininkų,3 pradinio ugdymo mokytojai, 2 ikimokyklinio ugdymo mokytojai (1,6 etato), 7 pagalbos mokiniui specialistai: socialinis pedagogas, specialusis pedagogas (1,5 etato), psichologas, 2 mokytojo padėjėjai (1,5 etato), bibliotekininkas (1 etatas), inžinierius (0,75 etato) ir 17 ugdymo aprūpinimo darbuotojų.  Iš 35 mokytojų (įskaitant ikimokyklinio ugdymo) 33 turi aukštąjį išsilavinimą, 2 – aukštesnįjį (specialųjį vidurinį), visi mokytojai turi pedagoginį išsilavinimą. 34 mokytojai yra dalyko specialistai, 1 mokytojas neturi reikiamos dalyko kvalifikacijos (etikos).Mokytojų kvalifikacija: 20 mokytojų metodininkų, 10 vyresniųjų mokytojų, 4 mokytojų kvalifikacija prilyginta mokytojo kvalifikacinei kategorijai. 2020 m. priimti dirbti 2 darbuotojai – technologijų mokytojas ir mokytojo padėjėjas,iš gimnazijos išėjo 2 pedagoginiai darbuotojai: pradinio ugdymo ir vokiečių kalbos mokytojai, 1 pagalbos mokiniui specialistas ir 3 ugdymo aprūpinimo skyriaus darbuotojai. Metų pabaigoje gimnazijoje dirbo 3 pensinio amžiaus mokytojai. 35 mokytojai vidutiniškai po 28 valandas per metus dalyvavo kvalifikacijos tobulinimo renginiuose.  Strateginis gimnazijos tikslas – gerinti švietimo kokybę ir efektyvumą bei sudaryti sąlygas mokytis visą gyvenimą. Įsivertinimo išvadose siūlytų prioritetų, rekomendacijų, orientuotų į planavimą, įgyvendinimui 2020 metais buvo išsikelti tikslai kurti pozityvų mikroklimatą gimnazijoje ir siekti mokinio individualios pažangos augimo. Įgyvendinant tikslus buvo siekiama aktyvinti bendruomeniškumą ieškant įvairių bendradarbiavimo formų, skatinti gimnazijos bendruomenės pilietinį aktyvumą, stiprinti mokytojų bendradarbiavimą tobulinant pamokos kokybę, kurti saugią emocinę aplinką ir gerinti edukacinių erdvių būklę, stiprinti visapusišką mokinio individualios pažangos ir pasiekimų stebėjimą, bei kontrolę, mokinių bendrųjų ir esminių dalykinių kompetencijų pažangos stebėjimą ir į(si)vertinimą pamokoje, užtikrinti modelio „Pasidalintoji atsakomybė ir bendradarbiavimas vaiko sėkmei“ įgyvendinimą, plėtoti mokymosi be sienų formas.  Aktyvinant bendruomeniškumą ir skatinant gimnazijos bendruomenės pilietinį aktyvumą buvo ieškoma įvairesnių bendradarbiavimo su tėvais formų. Organizuota mokinių ir tėvų kūrybinių darbų paroda „Dovanoju idėją“. Tėvų taryba suorganizavo išvyką I kl. klasės mokiniams į Šilutės r. savivaldybę, kur buvo domėtasi tarybos narių veikla, pravesta pamoka I kl. klasės mokiniams savivaldos tema, parengta virtuali edukacija ,,Advento vainikas''. Tęsiamas bendradarbiavimas su seniūnija, biblioteka, etnokultūros centru, „Senjorų Eldoradu“. Paminėta Tarptautinė holokausto aukų diena muziejuje, vyko susitikimas - pažintis su Žemaičių Naumiesčio seniūnijos veikla, organizavome akcijas ,,Tvarkome kapus", „Sausio 13-oji - Laisvės gynėjų diena“, dalyvavome konkurse ,,Ką žinau apie Lietuvą", netradicinėje pamokoje ,,Žemaičių Naumiesčio knygnešių keliais" bibliotekoje. Kovo 11-osios proga socialiniai partneriai gimnazijos bendruomenę pasveikino radijo ryšiu. 45 mokiniai dalyvavo netradicinėje pilietiškumo pamokoje III-IV kl. mokiniams „Ką žinau apie rinkimų sistemą ir rinkimine kampaniją“.  Gerinant pamokos kokybę susitarta dėl kolegialaus mokytojų bendradarbiavimo, pamokų stebėjimo organizavimo, tikslų. Sudaryti kolegialaus bendradarbiavimo mokytojų tercetai. Pravestos 8 pamokos, kurias kolegos stebėjo naudojant kolegialaus grįžtamojo ryšio metodiką.  Parengtas integruotų pamokų, išvykų planas II pusmečiui ir 2020-2021 m. m. I ir II pusmečiams. Pravestos 47 integruotos pamokos. Vienam mokytojui vidutiniškai tenka 1,6 pamokos.  Ugdoma kiekvieno mokinio atsakomybė. Pačių mokinių sukurtos bendros elgesio ir kultūros taisyklės pakabintos kiekviename kabinete. Pakoreguotas Gimnazisto uniformos dėvėjimo reglamentas, pagerėjo uniformos dėvėjimo rodiklis. Stiprėja gimnazijos kultūra bei įvaizdis.  Organizuoti trišaliai pokalbiai Mokinys-Tėvas/globėjas-Klasės vadovas/Mokytojas pasiteisino ir duoda nežymius pokyčius mokymosi procese. 2019-2020 m. m. 1-ame pusmetyje parengti šeši Pagalbos vaikui planai. Pasiekti teigiami rezultatai: pagerėjo mokinių pamokų lankomumas, elgesys pamokų metu, pažymiai. Siekėme aktyvinti formuojamąjį vertinimą pamokoje. Per sausio – spalio mėn. e. dienyne 14 mokytojų parašė 465 pagyrimus mokiniams.  Įgyvendinant „Pasidalintoji atsakomybė ir bendradarbiavimas vaiko sėkmei“ modelį sausio mėn. suorganizuotas susitikimas su Žemaičių Naumiesčio mokyklos darželio bei Vainuto gimnazijų mokytojais. Susitikimo metu pristatyta patirtis įgyvendinant modelį, kalbėta apie patyriminio mokymo organizavimo sėkmes ir nesėkmes, susitarta dėl bendradarbiavimo galimybių.  Parašyta ir įgyvendinta 11 patyriminio ugdymo programų 5-8 klasėse ir 7 programos I-III klasėse. Patyrimines pamokas vedė 24 mokytojai. Dėl karantino pamokos vyko nuotoliniu būdu. Mokytojai pravedė po 20 patyriminės veiklos pamokų. Patyriminės veiklos patiko 85 proc. mokinių, nepatiko – 6 proc. Mokiniai įvardijo patyriminės veiklos privalumus: galėjo labiau įsigilinti į dalyką; išbandė kažką tokio, ko nedarydavo per pamokas; išmoko dirbti savarankiškai; paįvairinama mokyklos veikla; pradėjo bendrauti su tais mokiniais, su kuriais anksčiau nebendravo.  Pravestos 39 netradicinės pamokos kitose erdvėse. Šias pamokas (po 1-3) pravedė 20 mokytojų. Kiekviena klasė aktyviai naudojosi kultūros paso galimybėmis, dalyvauta 14-oje edukacijų, netradicinėse aplinkose vyko ir klasės valandėlės.  Vyko metodinė diena „Mokymasis be sienų“, kurioje metodinių grupių atstovai parengė pranešimus ir pristatė netradicinėse erdvėse vestas pamokas.  Organizuoti du vasaros poilsio stovyklos ir kitų neformaliojo vaikų švietimo veiklų projektai „Lamata“, tautiškumo ugdymo, gyvenimiškų įgūdžių stiprinimo ir mokslinėje-kraštotyrinėje-ekologinėje veikloje dalyvavo 44 mokiniai.  2020 m. gimnazija pradėjo įgyvendinti projektus „Kokybės krepšelis“ ir „Mokomės. Dalijamės. Augame“. Projekto „Kokybės krepšelis“ tikslas yra gerinti mokinių raštingumo ir matematinius pasiekimus pamokose diegiant inovatyvią ugdymo(si) aplinką. Įvykdyta24,2 procentų 2020-2021 m. m. numatytųprojekto veiklų: įsigyti mokinių rašymo ir matematikos gebėjimų patikrinimo testai (MGPT) 6 kl. mokiniams ir pravestas pirmasis testavimas, parengtos metodinės rekomendacijos mokinių rašymo ir matematikos gebėjimų stiprinimui, 89 procentaimokytojų gilino žiniasseminare „Ugdymo diferencijavimas ir individualizavimas“, organizuojamos konsultacijos lietuvių kalbai ir matematikai mokyti įvairių gebėjimų mokinimas, kuriose dalyvavo 12 procentų 5-8, I-IV kl. mokinių, dirba mokytojo padėjėjas, paruošta programa mokytojų mokymams eTwinning projekto taikymui pamokose, įsigyta priemonių kabinetų atnaujinimui, lauko klasės, tyliosios/relaksacinės erdvės įrengimui, mokymo, lavinimo priemonių. Įgyvendinant projektą „Mokomės. Dalijamės. Augame“, kurio tikslas yra pagerinti 8 klasės mokinių matematikos akademinius rezultatus, diegiamas naujas patyriminio ugdymo modelis 7 kl. mokiniams.  Gana sklandžiai vyko pasiruošimas nuotoliniam ugdymui ir jo organizavimas. Parengtas Nuotolinio mokymo organizavimo tvarkos aprašas, tvarkaraštis, priimti susitarimai dėl mokymosi platformos, skaitmeninio turinio. Skaitmeniniam turiniui įsigyti buvo panaudotos ir papildomos mokymo lėšos, skirtos skaitmeninio ugdymo plėtrai pagal DNR planą. 64,4 procentai mokinių ir 62,7 procentai tėvų nuotolinio ugdymo organizavimą įvertino labai gerai.  Šiek tiek pagerėjo ugdymo rezultatai: 2019-2020 m. m. pasiekimų įvertinimo balo vidurkis 7,75, pakilo 0,02. 0,4 procentu padidėjo mokinių, baigusių aukštesniuoju pasiekimų lygiu, skaičius. 35 (100 procentų) II–os klasės mokiniai įgijo pagrindinį išsilavinimą, 65,7 procentai (buvo 61,9) jų tęsia mokymąsi gimnazijoje. 9,7 procento sumažėjo valstybinių brandos egzaminų išlaikymas, bet padidėjo aukštesniuoju pasiekimų lygiu įvertintų VBE darbų skaičius – 11 procentų (buvo 6,5), iš jų vienas darbas įvertintas 100 balų.  2020 m. dalyvauta dviejuose tarptautiniuose konkursuose, vienoje šalies olimpiadoje ir aštuoniuose konkursuose*.* Tarptautiniame 5-12 klasių mokinių rašinio (dienoraščio ,,Šviesa@aš") konkurse laimėta II-oji vieta. Rajono olimpiadose ir konkursuose laimėtos keturios I-os, keturios II-os ir viena III-ia vieta. 21 gimnazijos mokinys tapo respublikinio vertimų ir iliustracijų konkurso ,,Tavo žvilgsnis“ (anglų k., vokiečių k., rusų k.) laureatais. Dalyvauta aštuoniose šalies masto varžybose. Ryškiausi pasiekimai – rajonų kaimiškų mokyklų merginų komandų zoninėse tinklinio varžybose laimėta I-a vieta, Lietuvos mokyklų žaidynių kaimo vietovių mokyklų zoninėse berniukų kvadrato varžybose laimėta II-a vieta. Rajono varžybose laimėtos trys I-os vietos, penkios II-os ir viena III-ia vieta.  Sumažėjo iš viso praleistų pamokų skaičius, kiekvienas mokinys per mokslo metus vidutiniškai praleido po 77,23 pamokos, bet nežymiai padidėjo be pateisinamų priežasčių praleistų pamokų skaičius, 16,75 pamokos mokiniui.  2020 metams gimnazijai buvo paskirta 691998 Eur mokymo lėšų. Iš jų: gimnazijai 588618 Eur, Degučių skyriui 23282 Eur, Gardamo skyriui 59968 Eur, Gardamo skyriaus ikimokykliniam ugdymui 20130 Eur. Didžioji dalis išleista darbo užmokesčiui ir socialinio draudimo įmokoms. Kita dalis išleista kvalifikacijai kelti, mokymo priemonėms įsigyti, IKT atnaujinimui. Vienam mokiniui tenka mokymo lėšų: gimnazija – 2272,7 Eur, Gardamo skyrius – 2067,9 Eur, Gardamo skyriaus ikimokyklinio ugdymo grupė – 1184,1 Eur. Pedagoginių darbuotojų skaičiaus optimizavimui gauta 7134 Eur.  Ugdymo aplinkai išlaikyti skirta 309110 Eur lėšų. Iš jų: gimnazijai 246770 Eur, Degučių skyriui 17320 Eur, Gardamo skyriui 24500 Eur, Gardamo skyriaus ikimokykliniam ugdymui 20520 Eur. Įvykdyta pagal visus biudžeto straipsnius su pakeitimais. Vienam mokiniui tenka savarankiškų f-jų lėšų: gimnazija – 952,8 Eur, Gardamo skyrius – 844,8 Eur, Gardamo skyriaus ikimokyklinio ugdymo grupė – 1207,06 Eur.  Kokybės krepšelio finansavimui gauta 48498 Eur. 2020 m. įsisavinta 24,2 proc. lėšų. Neformaliojo vaikų švietimo programoms įgyvendinti gauta 4500 Eur, įsigyta mokymo priemonių, sporto inventoriaus. Projekto „Mokomės. Dalijamės. Augame“ darbo užmokesčio finansavimui gauta 1016,64 Eur. DNR planui įgyvendinti skirta 2800 Eur. Įsigyta prieiga prie EDUKA ir EMA pratybų, Egzaminatoriaus, web kamera.  2020 m. gauta 682,03 Eur 2 proc. Gyventojų pajamų mokesčio paramos. Išleista 380 Eur, savo lėšomis prisidedant prie stovyklos „Lamata“ veiklų organizavimo.  Tęsiant projekto „Mokyklų aprūpinimas gamtos ir technologinių mokslų priemonėmis“ įgyvendinimą, gauta gamtos ir technologinių mokymo priemonių 5-8 klasėms už 3423,09 Eur.  Nacionalinė švietimo agentūra perdavė 47 planšetinius ir 5 nešiojamus kompiuterius iš viso už 9390,81 Eur sumą.  Įgyvendinant gimnazijos ir Lietuvos Respublikos aplinkos ministerijos Aplinkos projektų valdymo agentūros 2019 m. sausio 9 d. „Projektų finansavimo klimato kaitos specialiosios programos lėšomis teikiant subsidiją sutartį“ Nr. KKS-S-5(2019) įvykdytas fotovoltinės jėgainės įrangos ir įrengimo darbų pirkimas, pasirašyta saulės elektrinės įrangos ir įrengimo darbų ant gimnazijos pastato stogo pirkimo sutartis su UAB Solet Technics. Iš APVA gauta 44028,20 Eur, iš savivaldybės 8941 Eur finansavimas.  Įgyta teisė naudotis gimnazijos bendruomenės poreikius atitinkančia sale, joje įrengta mokytojų darbo vieta, atvestas interneto kabelis iš II korpuso, metaline atitvara užsandarintas įėjimas į rūsį. Įsigyta šešiems kabinetų langams užtemdinimui skirti roletai, užuolaidos aktų salėje, du projektoriai, spausdintuvas, televizorius, kopijavimo aparatas, indaplovė. Gimnazijoje išdažytos visų koridorių, fojė ir aktų salės grindys.  Trimis mokykliniais autobusais 7 maršrutais į gimnaziją ir Žemaičių Naumiesčio mokyklą-darželį atvežama 108, 10 maršrutų į namus išvežami 144 gimnazijos, Žemaičių Naumiesčio mokyklos-darželio vaikai. Dar 8 gimnazijos mokiniai į gimnaziją pavežami mokyklos-darželio autobusu. Bendras gimnazijos autobusų dienos maršrutų ilgis 440 km. 19 Gardamo skyriaus mokinių 2 maršrutais atvežami ir 20 mokinių dviem maršrutais parvežami į namus privataus vežėjo transportu. Anksčiausiai paimami mokiniai 6.55 val. – 3, 20 mokinių į mokyklas atvežami likus 30 ir daugiau minučių iki pamokų. Mokiniams, atvykusiems anksti į mokyklą, sudarytos sąlygos veiklai gimnazijos bibliotekoje.  Siekiant asmenybės ugdymo kokybės ir sąlygų gerinimo reikalinga toliau tęsti gimnazijos pastato, statyto 1970 metais, vidaus renovaciją: neatitinka higienos normos reikalavimų kabinetų grindys (1940 m²), pasenusi, neatlaiko padidėjusio apkrovimo ir nuolat genda elektros instaliacija, šviestuvai, vis dažnesni vandentiekio gedimai, neestetiškas, morališkai pasenęs interjeras. Riebalais teršiami valgyklos kanalizuojami vandenys, todėl reikalinga įrengti riebalų skirtuvą. Supuvusi ūkinio pastato mokyklinių autobusų garažo perdanga, kiaura stogo danga. Labai nelygi, ištrupėjusi kiemo asfalto danga.  Esant pandeminei situacijai, susidūrus su nuotolinio ugdymo organizavimo iššūkiais, įgyvendintos ne visos priemonės, keitėsi kai kurių veiklų formos, todėl ir lauktas rezultatas pasiektas iš dalies. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| * 1. Užtikrinti mokinio individualios pažangos stebėseną ir fiksavimą | Mokytojai nuolat vykdo individualios mokinių pažangos stebėseną.  Didesnis asmeninę pažangą padariusių mokinių skaičius.  Aktyvesnis tėvų įsitraukimas į mokinio asmeninės pažangos planavimą ir stebėjimą. | Pakoreguotas mokinio individualios pažangos stebėjimo ir fiksavimo tvarkos aprašas.  Aptariama kiekvieno mokinio individuali pažanga, laiku nustatomi iškylantys ugdymo(si) sunkumai ir numatomi būdai jiems šalinti.  Teikiama mokymosi pagalba įvairių gebėjimų mokiniams.  80-90 proc. tėvų naudojasi edienyno paslauga ir kartu su vaiku planuoja jo asmeninę pažangą.  Mokiniai patys įsivertina asmeninius pasiekimus ir pokytį. | 2020 m. gruodžio 31 d. direktoriaus įsakymu Nr. V-89 patvirtinti Mokinio individualios pažangos įsivertinimo tvarkos aprašo pakeitimai.  Organizuoti trišaliai pokalbiai Mokinys-Tėvas/globėjas-Klasės vadovas/Mokytojas pasiteisino ir duoda nežymius pokyčius mokymosi procese.  2019-2020 m. m. 1-ame pusmetyje parengti šeši Pagalbos vaikui planai. Pasiekti teigiami rezultatai: pagerėjo mokinių pamokų lankomumas, elgesys pamokų metu, pažymiai.  0,02 pakilo pasiekimų įvertinimo balo vidurkis (7,75). 0,4 proc. padidėjo mokinių, baigusių aukštesniuoju pasiekimų lygiu, skaičius.  100 proc. tėvų kartu su vaikais planuoja jų asmeninę pažangą pildant Mokinio individualios pažangos lapus. Mokiniai sistemingai, 9 kartus per mokslo metus, įsivertina asmeninius pasiekimus ir pokytį. 5,3 proc. daugiau tėvų naudojasi edienyno paslaugomis. |
| * 1. Įgyvendinant Kokybės krepšelio projektą numatyti priemones ugdymo kokybei gerinti 5-8 klasėse | Bendruomenėje susitarta dėl ugdymo(si) tikslų, lūkesčių ir sėkmės kriterijų.  Parengtas ir pradėtas įgyvendinti Mokyklos veiklos tobulinimo planas. | Metodinių bei darbo grupių pasitarimuose aptariami tikslai, priemonės ir sėkmės kriterijai dėl ugdymo kokybės gerinimo 5-8 klasėse.  Pagal metodinių bei įsivertinimo grupių siūlymus parengtas ir įsakymu patvirtintas Veiklos tobulinimo planas 2020-2022 metams.  Apie 20 proc. įgyvendinta Mokyklos veiklos tobulinimo plane numatytų priemonių. | Atsižvelgiant į veiklos kokybės įsivertinimo ir metodinių grupių siūlymus (2019 m. gegužės 31 d. mokytojų tarybos posėdžio protokolas Nr. D3- 31), parengtas ir 2020 m. rugsėjo 25 d. direktoriaus įsakymu Nr. V1-54 patvirtintas 2020-2022 m. m. veiklos tobulinimo planas.  Įvykdyta24,2 procentų 2020-2021 m. m. numatytųprojekto veiklų: įsigyti mokinių rašymo ir matematikos gebėjimų patikrinimo testai (MGPT) 6 kl. mokiniams ir pravestas pirmasis testavimas, parengtos metodinės rekomendacijos mokinių rašymo ir matematikos gebėjimų stiprinimui, 89 procentaimokytojų gilino žiniasseminare „Ugdymo diferencijavimas ir individualizavimas“, organizuojamos konsultacijos lietuvių kalbai ir matematikai mokyti įvairių gebėjimų mokinimas, kuriose dalyvavo 12 procentų 5-8, I-IV kl. mokinių, dirba mokytojo padėjėjas, paruošta programa mokytojų mokymams eTwinning projekto taikymui pamokose, įsigyta priemonių kabinetų atnaujinimui, lauko klasės, tyliosios/ relaksacinės erdvės įrengimui, įsigyta mokymo, lavinimo priemonių. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Užtikrinti sklandžią mokyklos veiklą patalpų renovacijos metu | Neskirta lėšų renovacijai. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Pasiruošimas nuotoliniam ugdymui ir jo organizavimas. | 2020 m. kovo 24 d. direktoriaus įsakymu Nr. V1-19 patvirtintas Nuotolinio mokymo organizavimo tvarkos aprašas. Skaitmeniniam turiniui įsigyti panaudotos papildomos mokymo lėšos, skirtos skaitmeninio ugdymo plėtrai pagal DNR planą (2020 m. spalio 14 d. direktoriaus įsakymas Nr. V1-65).  64,4 procentai mokinių ir 62,7 procentai tėvų nuotolinio ugdymo organizavimą gimnazijoje vertina labai gerai. |
| 3.3. Gimnazijos pastato modernizavimas, įrengiant saulės energijos fotovoltinę jėgainę. | Sumažėjo energijos sąnaudos ir išlaidos už elektrą. Gimnazija prisidėjo prie globalaus klimato kaitos mažinimo. |
| 3.4. Pradėtas įgyvendinti projektas „Mokomės. Dalijamės. Augame“ | Gimnazijoje diegiamas naujas patyriminio ugdymo modelis. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

Direktoriaus pavaduotoja ugdymui, Vilma Bartušienė

laikinai einanti direktorės pareigas